Kate Beckinsale

Kathrin Romany Beckinsale (Londres, Ingalaterra, 1973ko uztailaren 26a), Kate Beckinsale bezala ezagunagoa, ibilbide luzeko aktore eta modelo britainiarra da, besteak beste, Underworld sagan Selene gisa egindako lanagatik ezaguna, baita Much Ado About Nothing edo Serendipity bezalako amodiozko filmengatik ere.

 Bizitza 
Kathrin Romany Beckinsale Londresko Chiswick auzoan jaio zen. Richard Beckinsale eta Judy Loe aktore ezagunen alaba bakarra da. Aita jatorriz birmaniarra zen. Katek lau urte zituela telebistan lehen aldiz agertu zen, aitari eskainitako "This is Your Life saioko atalean. Bost urte zituela, bihotzekoak jota hil zen bere aita, 31 urterekin. Beckinsale arras penatuta geratu zen galeragatik, eta «gauza txarrak gertatuko zirela pentsatzen hasi zen». Aita telebistan bizitza errealean baino gehiago ikusi bazuen ere, berak dioenez, “zalantzarik gabe, oroitzapen nahikoak ditu pertsona ezezaguna dela ez sentitzeko”. Katen ama alarguna, Roy Battersby zuzendariarekin bizitzera joan zen berak bederatzi urte zituenean, eta Royren lau semeekin eta haren alabarekin batera hazi zen.

Katek Hammersmithen ikasi zuen, Godolphin and Latymer School  izeneko neskentzako eskola pribatuan. Bertan Orange Tree Youth Theatre  antzerki taldean parte hartu zuen. Bi aldiz irabazi zuen WH Smith Literary saria , Zientzia Fikzio eta Poesia kategorian. Berak ere lore berantiar gisa deskribatzen zuen bere burua: Nire lagun guztiak nire aurrean egoten ziren mutilak musukatzen eta sagardoa edaten. Oso tristea iruditu zitzaidan jendea udalekuetan sua egiten ez ibiltzea, helduen gauzak egiten ari ziren. Nerbio-krisia izan zuen eta anorexia garatu zuen 15 urte zituenean. Hori dela eta, psikoanalisi freudiarra jarraitu zuen lau urtez.

Beckinsalek literatura frantses eta errusiarra ikasi zituen Oxfordeko New College-n. Victoria Coren kazetariak deskribatu zuen geroago,  adimenaren astindu gisa, zoro samarra, eta oso xarmanta. Oxfordeko Unibertsitateko antzerki taldean ibili zen. Bere lanik aipagarriena Tom Hooper ikaskideak zuzendu zuen Arthur Milleren A View from the Bridge antzeslanaren ekoizpena izan zen. Hirugarren urtea Parisen eman zuen, Hizkuntza Modernoetako ikasle gisa, atzerrian igaro behar zuen derrigorrezko urtean. Ondoren, unibertsitatea uztea erabaki zuen, loratzen ari zen aktore ibilbidean kontzentratzeko: ezertaz gozatzen ari ez nintzen puntura iristen ari nintzen, presioa oso altua zelako, neure burua sutan jartzen ari nintzen eta banekien erabakia hartu behar nuela.

 Aktore karrera 
Oxforden egin zuen lehen urtean, Katek  Much Ado About Nothing (Urrutiko intxaurrak hamalau, bertara joan eta lau)  filmean parte hartzeko eskaintza jaso zuen, Kenneth Branagh-en zuzendaritzapean. Filma Shakespearen izen bereko komediaren egokitzapena da. Film horretan parte hartu ostean eta unibertsitatean jarraitzen zuen bitartean beste lan batzuetarako aukerak ugaritu zitzaizkion. Unibertsitateko ikasketen hirugarren urtea Parisen eman zuen, frantses kulturan murgiltzeko. eta, ondoren, laugarren eta azken urtea ez egitea erabaki zuen, bere aktore karreran kontzentratuz.

Ondoren, hainbat paper egin zituen aurrekontu txikiko filmetan, besteak beste: Shooting Fish, Alice Through the Looking Glass (biak 1998an) edota The Last Days of Disco 1999n. Cold Comfort Farm telesailean ere parte hartu zuen. Estatu Batuetako filmetan egin zuen lehen agerraldia Brokedown Palace izan zen , 1999an, baina ez zuen arrakasta komertzialik izan. Arrakasta eta nazioarteko aintzatespena 2001ean iritsi zitzaion, Pearl Harbor filmarekin. Horren ondoren etorri ziren Serendipity, urte berean, Underworld, 2003an, baita Van Helsing eta The aviator ere, 2004an. 

2006an Underworld: Evolution filmean (2003ko Underworld filmaren jarraipena) hartu zuen parte. Hurrengo rol nabarmena Adam Sandler ekoizle eta  eta koprotagonista zuen Click komedian izan zuen. 

2007an beldurrezko Vacancy filmeko protagonista izan zen, Luke Wilsonekin batera.

Beckinsale idazlea ere bada eta hainbat sari irabazi izan ditu poemekin eta ipuin laburrekin. Gainera, frantsesa, errusiera eta alemana hitz egiten ditu. 

 Filmografia hautatua 
 Urtea  Filma  Papera  Oharrak  1991  One Against the Wind  Barbe Lindell  1993  Much Ado About Nothing   Hero 1994  Uncovered   Julia  1994  Prince of Jutland/Royal Deceit   Ethel 1995   Cold Comfort Farm  Flora Poste (TV)  Haunted   Christina Mariell 1996  Emma   Emma Woodhouse (TV)  1998  The Last Days of Disco  Charlotte Pingress  Shooting Fish  Georgie Alice Through the Looking Glass  Alice 1999  Brokedown Palace  Darlene Davis2000The Golden BowlMaggie Verver 2001  Serendipity   Sara Thomas Pearl Harbor  Evelyn Johnson erizain tenientea 2002  Laurel Canyon   Alex ElliotTiptoes Carol 2003  Underworld   Selene 2004  The Aviator   Ava Gardner Van Helsing   Anna Valerious 2006  Click   Donna Newman  Underworld: Evolution   Selene2007 Vacancy   Amy Fox 2008 Snow Angels   Annie Marchand Nothing But the Truth  Rachel ArmstrongFragmentsCarla Davenport 2009  Underworld: Rise of the Lycans  Selene Ahotsa Whiteout   Carrie Stetko  Everybody's Fine  Amy 2011 Underworld: Endless War Selene Animazio-film laburra, ez da filmaren kredituetan agertzen 2012 Contraband  Kate Farraday Underworld: Awakening Selene Total Recall  Lori Quaid Republicans, Get in My Vagina Woman #3 Film laburra 2013 The Trials of Cate McCall Cate McCall 2014 Stonehearst Asylum Eliza Graves The Face of an Angel Simone Ford 2015 Absolutely Anything Catherine West 2016 Love & Friendship Lady Susan Vernon The Disappointments Room Dana Underworld: Blood Wars Selene 2017 The Only Living Boy in New York Johanna 2018 Farming Ingrid Carpenter 2019 Untouchable Bere burua Ez da filmaren kredituetan agertzen 2021 Jolt Lindy Lewis  2022 Prisoner's Daughter   Maxine 2023 Fool’s Paradise  Christiana Dior TBACanary Black  CIA agent Avery Graves

 Erreferentziak 

 Kanpo estekak 

Kategoria:Londrestarrak
Kategoria:Ingalaterrako aktoreak
Kategoria:Erresuma Batuko modeloak